Challenge alebo výzva. To je jedna z našich základných hodnôt. Znie to síce pekne, ale aké to je naozaj vystúpiť zo svojej komfortnej zóny? Najväčšou výzvou na tohtoročnom Challenge Day bol wakeboard.
Challenge day je každoročne organizovaná firemná akcia, na ktorej zakaždým vyskúšame niečo nové a otestujeme tak vlastné limity. Tento rok sme sa rozhodli pre trochu adrenalínu a hoci niektorí z nás zo začiatku váhali, napokon si väčšina wakeboard alebo vodné lyže vyskúšala a niektorí v sebe dokonca objavili novú vášeň.
Obrázok: Ísť či neísť. To je otázka. Väčšina z nás sa napokon odhodlala :)
Napriek nie práve priaznivej predpovedi počasia sa nám ako zázrakom podarilo vyhnúť sa dažďu. Niežeby na tom skutočne záležalo, keďže väčšina z nás sa napokon v Ratnovskej zátoke tak či tak vykúpala. Zistili sme, že nie je dôležité spadnúť, ale skúsiť to znova a ku koncu dňa sme jednoznačne zaznamenali u viacerých významné zlepšenie. Celkovo sme prežili ďalší skvelý deň a už sa tešíme na budúcoročnú výzvu.